text: - Ikki rætt at millum tveir triðingar og tríggir fjórðingar av føroyingum skulu verða smittaðir
text: #000001
text: Hetta sigur læknin Marnar Fríðheim Kristiansen í kjalarvørinum av innslagnum í Degi & Viku í gjár, har Jógvan Thomsen eisini gav eina meting av væntaða smittutalinum um miðjan apríl
text: #000002
text: Trupulleikin við metingini er, at reproduktiónstalið er roknað til at vera alt ov høgt, sigur læknin (Skíggjamynd)
text: #000003
text: Hetta sigur Marnar Fríðheim Kristiansen, lækni, er stóri trupulleikin í útrokningunum hjá Jógvani Thomsen, sivilverkfrøðingini, um hvussu korona fer at spreiða seg í Føroyum.
text: #000005
text: Í Degi og viku í gjár varð víst á, hvussu nógv fólk kunnu væntast at verða smittaði við koronavirusinum, og hvussu støðan hevði verið á páskum, um eingin tiltøk høvdu verið sett í verk móti smittuspjaðing.
text: #000006
text: Tað varð eisini borið fram, at tveir triðingar ella tríggir fjórðingar av íbúgvunum í Føroyum skulu hava havt koronavirusi, áðrenn samfelagið kann koyra heilt aftur.
text: #000007
text: Hesum vísir Marnar Fríðheim Kristiansen aftur í einari dagføring á Facebook. Læknin ger greitt, at reproduktiónstalið (R0- R nought) - tað er hvussu nógv onnur ein smittaður persónur kann væntað at smitta - við galdandi tiltøkum er lægri, og um tiltøkini halda, so verður tað væl lægri.
text: #000008
text: Marnar skrivar, at útfrá nýggjum tølum og metingum hjá Statens Serum Institut, og um vit samanbera okkum við Danmark, kann talið metast at verða niður ímóti 1 sum tíðin gongur og við tiltøkunum, og kanska enn tá undir 1, um tað gongur heilt væl. Hetta hevur sjálvandi stóra ávirkan á væntaðu gongdina.
text: #000009
text: Í mun til hvussu nógvir føroyingar skulu verða smittaðir, áðrenn vit kunnu vænta at samfelagið koyrir aftur sum vant - um vit skulu hava floksimunitet fyri Korona - so kann tað, útfrá væntaða reproduktiónstalinum, liggja á áleið einum triðingini av fólkinum ella lægri.
text: #000010
text: Eisini søgdu tey, at fyri at vit skulu kunnu vera operationel sum samfelag, skulu 66-75% av øllum vera smittaði.
text: #000013
text: Feilurin tey gera, er at reproduktiónstalið (R0) tey rokna við er alt ov høgt.Tað bleiv sagt í D&V at reproduktiónstalið hjá korona uttan verjandi tiltøk liggur á 3. T.v.s. at hvørt sjúkutilfeldi smittar 3 onnur. Við tiltøkunum sum vit seta í verk var sagt at R0 fall til 2.
text: #000014
text: SSI hevði í gjár eina nýggja rapport, har teir meta at reproduktiónstalið hjá Korona er 2,1 um eingin tiltøk verða sett í verk. Tey meta, at við teirra tiltøkum, kunnu tey minka um R0 við 30-50%
text: #000015
text: Í Danmark verður R0 mett at verða 2,1 sum útgangsstøði, men síðani minkað við 30-50% (1,05-1,47).
text: #000016
text: Í Føroyum kunnu vit rokna við at vit hava eitt enn lægri R0, tí tiltøkini hava eydnast so væl. Tí eru tað tíbetur ikki hasi tølini vit skulu forvænta í Føroyum tær næstu vikurnar.
text: #000017
text: Hvussu so við úttalilsinum um, at 66-75% skulu vera smittaði áðrenn vit kunnu vera operationel sum samfelag aftur?
text: #000018
text: Hetta byggir á, at vit skulu uppbygja floksimmunitet fyri Korona.
text: #000019
text: Aftur her hevur reproduktiónstalið ein týdningarmikla leiklut, tí tað hevur beinleiðis ávirkan á, hvussu nógv skulu vera immun fyri at uppnáa floksimmunitet.Ein kann rokna hvussu nógv, skulu vera immun fyri at uppnáa floksimmunitet við herd immunity threshold formlinum: 1 – (1/R0)Við tiltøkunum vit hava gjørt, kunnu vit rokna við at R0 er væl lægri enn 2,1.Men um vit ganga út frá at R0=2,1 skulu 52,4% vera immun áðrenn vit fáa herd immunity. Um vit siga R0=1,5, skulu 33,3% vera immun. Um R0=1,25 skulu 20% vera immun. O.s.v.
text: #000020
text: Fyri tað næsta sær hetta púra burt frá møguleikanum fyri vaccinu, sum sjálvandi, er tað vit vóna fer at kunna geva okkum immunitet.
text: #000021
text: DISCLAIMEREg eri lækni, men kann als ikki kalla meg ekspert á hesum økinum. Tað er møguligt at okkurt eg skrivi omanfyri hevur onkran feil. Men eg eri vísur í, at reproduktiónsratan sum varð brúkt í KVF var ov høg, og tí gevur ov høg tøl.
text: #000022
text: Javnstøðunevndin: Ræðisrætturin skal liggja hjá kvinnuni
text: #000027
text: Slapp ikki at keypa í Rúsuni - Brúkti harðskap móti starvsfólki
text: #000030